**„Samsung Galaxy”** elnevezésű nyereményjáték szabályzat

**1. A nyereményjáték szervezője**

A Bravotel Üzletházak Kft. (a továbbiakban: Szervező) a jelen részvételi, adatkezelési és játékszabályzatban részletezett játékot szervez (a továbbiakban: Játék). Jelen játék nem áll kapcsolatban a Facebookkal, azt a Facebook semmilyen módon nem szponzorálja, támogatja vagy szervezi. A résztvevők által rendelkezésre bocsátott információkat nem a Facebook kapja meg, hanem a Bravotel Üzletházak Kft. a SES – Samsung Experience Store elnevezésű Facebook-oldalának (https://www.facebook.com/samsung.experience.store.ses/) üzemeltetője (a továbbiakban: „Szervező”). A Szervező a rendelkezésre bocsátott információkat kizárólag a nyereményjátékban használja fel. A nyereményjáték tartalmáért kizárólag a Szervező - és nem a Facebook - felelős. A Facebook semmilyen kapcsolatban nem áll a nyereményjátékkal. A Facebookot a nyereményjátékból eredően, vagy azzal kapcsolatban felelősség semmilyen tekintetben nem terheli. A nyereményjátékban való részvétel kizárólag az itt felsorolt feltételekkel lehetséges. A nyereményjátékban való részvétellel a résztvevő kifejezetten elfogadja a jelen részvételi feltételeket.

**2. A nyeremény leírása**

A nyereményjáték tárgya: 1 db (azaz egy darab) Samsung Galaxy A41 készülék.

A nyeremény készpénzre nem váltható, a Szervező az átadott nyeremény után fizetendő személyi jövedelemadó megfizetését átvállalja a nyertes játékos helyett.

**3. A Nyereményjáték időtartama**

A Nyereményjáték 2020.08.25. 12.00 órától 2020.08.30. 12.00 óráig tart.

**4. A Nyereményjáték menete**

A Nyereményjátékban az alábbi módon lehet részt venni:

A Facebook.com közösségi oldalon regisztrált felhasználó játékos a Nyereményjáték időtartama alatt a Szervező hivatalos facebook oldalán (https://www.facebook.com/samsung.experience.store.ses/) a játékfelhívó bejegyzés linkjére kattintva a következő weboldalra érkezik (<https://sestore.hu/hirlevel/>), ahol nevének és e-mail címének megadásával részt vesz a játékban. A játékosoknak a bejegyzéshez nem szükséges hozzászólás formájában feltüntetni a kért adatokat.

A játékban résztvevők közül egy (1) játékos nyer, aki a részvételhez szükséges adatokat helyesen, a valóságnak megfelelően töltik ki, a játékfelhívó bejegyzés linkjére kattintva.

**A sorsolás időpontja: 2020. 08. 31. 14:00.**

A nyertes kiválasztása a következők szerint történik: A Nyereményjáték lezárását követően, a korábban leírt feltételeknek megfelelő játékosok közül online, véletlenszerű kiválasztási módszerrel kerülnek kisorsolásra a nyeremény.

**A nyertes értesítése a Nyereményjáték lezárultát követő 1 munkanapon belül, a nyereményjáték során megadott adatok alapján a Szervező facebook oldalán történik. Amennyiben a nyertes a megkeresésre nem reagál 10 naptári napon belül, úgy nyereményétől elesik.**

A nyeremény átadására postai úton kerül sor, a nyertes által megjelölt postacímre történő megküldéssel.

A nyeremény átadásának feltétele a nyertesnek a játék során megadott valós személyes adatainak és elérhetőségeinek igazolása.

**5. A részvétel feltételei**

5.1. A Nyereményjátékban való részvétel és adatszolgáltatás önkéntes. A játékban csak azon személyek vehetnek részt, akik a SES – Samsung Experience Store hivatalos facebook oldalán a játékfelhívó bejegyzés linkjére kattintva megadják nevüket, és e-mail címüket, illetve elfogadják a Nyereményjáték feltételeit, azaz jelen szabályzatot.

5.2. A játékra csak olyan személyek jelentkezhetnek, akik betöltötték 15. életévüket és magyarországi állandó lakhellyel rendelkeznek. A 15. életévet betöltött, de a 18. életévet még el nem ért játékos részvételéhez a szülő vagy törvényes képviselő szóbeli beleegyezése szükséges. A játékszabály elfogadásával a jelentkező igazolja ennek megtörténtét. Egy felhasználó csak egy érvényes pályázatot nyújthat be.

5.3. A játékból kizárt pályázatok köre

A játékban nem vehetnek részt a Bravotel Üzletházak Kft. munkatársai, valamint a társasággal egyéb munkaviszonyhoz hasonló jogviszonyban álló személyek és közeli hozzátartozóik (a házastárs, az egyeneságbeli rokon, az örökbefogadott, a mostoha- és neveltgyermek, az örökbefogadó-, a mostoha- és a nevelőszülő, valamint a testvér.)

**Érvénytelennek minősül azon játékos pályázata, amely esetében a Nyereményjátékban való részvételhez szükséges adatok hiányosan kerülnek megadásra, továbbá nyilvánvalóan valótlan adatot tartalmaznak.**

**Érvénytelennek minősül azon pályázat is, amely esetében utóbb válik bizonyossá, hogy a játékos valótlan adatokat adott meg. Az érvénytelen pályázatok a sorsoláson nem vesznek részt, azok a Szervező által kiszűrésre kerülnek.** **Egy facebook profillal csak egy érvényes pályázat indítható, így** **azoknál a játékosoknál, akik többször játszanak ugyanazon adatokkal, csak az első pályázat vesz részt a sorsolásban.**

Amennyiben a megadott adatok alapján felmerül a többszörös regisztráció gyanúja, a felhasználót a Szervező figyelmeztetés nélkül kizárja a játékból.

Játékos tudomásul veszi, hogy adatainak törlése esetén a nyeremény átvételétől elesik, hiszen a játékos adatainak hiányában Szervezőnek nem áll módjában a játékos értesítése, és részére nyereménye átadása.

**6. A nyereményjáték során megvalósuló adatkezelés szabályai**

6.1. Általános rendelkezések.

A Szervező a nyereményjáték során megvalósuló adatok rögzítése és felhasználása körében adatkezelést végez (a továbbiakban: Adatkezelő), és arra törekszik, hogy a lehető legteljesebb mértékben biztosítsa a személyes adatok védelmét.

Az Adatkezelő kijelenti, hogy a nyereményjáték során a játékos által megadott adatokat kizárólag ő gyűjti és kezeli, a Facebook ezen adatok gyűjtésében semmilyen formában nem vesz részt.

Az Adatkezelő tevékenységét ügyfelei személyiségi jogainak védelmével, a vonatkozó jogszabályok, így különösen a Polgári Törvénykönyv, valamint az információs önrendelkezési jogról és az információszabadságról; szóló 2011. évi CXII. törvény (továbbiakban: Infotv. rendelkezéseinek betartásával végzi.

Az Adatkezelő minden elvárható számítástechnikai és munkaszervezési lépést megtesz a személyes adatok kezelésének biztonságáért, továbbá azért, hogy a személyes adatok illetéktelen harmadik személyek birtokába ne kerülhessenek.

Felhívjuk a figyelmet, hogy a személyes adatok megadása a nyereményjátékban való részvétel során önkéntesen történik, és az adatkezeléshez az adatok megadásával a Felhasználó hozzájárult.

6.2. Az Adatkezelő cégszerű adatait jelen szabályzat 1. pontja tartalmazza, elérhetőségi adatai az alábbiak:

§ Az Adatkezelő fenti tevékenység során az Adatvédelmi Hatóságnál bejelentett adatkezelést végez.

Az Adatkezelő NAIH nyilvántartási száma: NAIH-122072/2017.

**6.3.** **A hírlevél-küldéssel és nyereményjátékkal összefüggő adatrögzítés során alkalmazott adatkezelés jellege**

§ Az adatkezelés célja: Az adatkezelés célja az érintett személyek adatainak nyereményjátékhoz, illetve hírlevél küldéséhez kapcsolódó kezelése.

§ Az adatkezelés jogalapja: az érintett hozzájárulása.

o A személyes adatok önkéntes kitöltésekor, az adatok közvetlenül az Érintettől kerülnek felvételre. Az adatok önkéntes megadása során a Felhasználók beleegyeznek abba, hogy adataikat nyereményjátékban való részvétel céljából az Adatkezelő rögzítse, és azokat kezelje. Az Adatkezelő a birtokába került személyes adatokat kizárólag az ügyfél által azok megadásakor ismert célra használja.

o A játékos hozzájárul ahhoz, hogy neve a játék folyamán Szervező hivatalos facebook oldalán megjelenjen, továbbá ahhoz, hogy amennyiben jelen Nyereményjáték során nyer, Szervező a nyeremény átadása érdekében azonosítsa.

§ Az adatkezelés során rögzített adatok köre: A játékos a családi- és keresztnevének, e-mailcímének, telefonszámának és lakcíme, melyek önkéntes megadásával regisztrál az Érintett.

§ Az adatkezelés helye: Bravotel Üzletházak Kft.; 1145 Budapest, Újvilág u. 50-52.

§ Az adatkezelésre és az adatfeldolgozásra jogosult személyek: Jelen szabályzat 1. pontjában meghatározott „Szervező” gazdasági társaság, és a vele munkaviszonyban álló munkavállalók.

§ Az adatok a következő személyek/szervek részére, a következő esetekben továbbíthatók: Az Adatkezelő a felvett adatokat illetéktelen személyek számára nem továbbítja.

§ A nyereményjáték feltételeként a hírlevélre történő feliratkozás során megadott elektronikus levélcímekre hirdetést vagy reklámot (hírlevél) tartalmazó leveleket a Szolgáltató csak az Érintett kifejezett hozzájárulásával, a jogszabályi előírásoknak megfelelő esetekben és módon küld. A hírlevél direkt marketing elemekkel rendelkezik és reklámot tartalmaz. Szolgáltató a hírlevél igénybevétele során az Érintett által megadott adatokat kezeli.

§ Hírlevél esetében a Szolgáltató, mindaddig kezeli az Érintett hírlevél feliratkozása során megadott adatait, ameddig az Érintett a hírlevélről le nem iratkozik a hírlevél alján található „Leiratkozás” gombra kattintva vagy nem kéri a levételét a hírlevélre feliratkozók listájából emailben vagy postai úton. Leiratkozás esetén a Szolgáltató további hírleveleivel, ajánlataival nem keresi meg az Érintettet. Az Érintett bármikor ingyenesen leiratkozhat a hírlevélről és hozzájárulását visszavonhatja. A regisztrált felhasználók a személyes oldalukra ([http://sestore.hu/hirlevel](https://l.facebook.com/l.php?u=http%3A%2F%2Fsestore.hu%2Fhirlevel%3Ffbclid%3DIwAR0QMemFuk4iCNADImo-3PFQc5_K_v_-aBwTfnbCrRixcS084iLcCEV70Ew&h=AT1cd0gb6BMaZy0ALW8jhsSDwEVnIlQmUne9Zo5Ea3LAHbO2vEVtw5rELvkngJu5L3k3xzGrCP-Yd0VLD3rBP4b9IMG1DihG_72TQM9Szgy3ecQAmeo1qQTHxEhYRfT5JyCbsUAsT9Pvwr9Xm5SlIfBnd40)) belépve is bármikor és ingyenesen leiratkozhatnak a hírlevélről.

§ A Felhasználók adatvédelemmel kapcsolatos jogai és azok gyakorlásának módja: A Felhasználó törvényen alapuló jogait és kötelezettségeit az Info tv. 14-21. §-a tartalmazza. A Felhasználót a törvény alapján megilleti a tájékoztatáshoz való jog, valamint kérheti adatainak helyesbítését, törlését, zárolását. A jogokról és kötelezettségekről részletesen az törvény fent megjelölt szakaszaiban tájékozódhat a következő weboldalon: http://njt.hu/cgi\_bin/njt\_doc.cgi?docid=139257.296244 (14-21. §)

§ Az adatkezeléssel kapcsolatos jogorvoslat lehetőségei: Az adatkezeléssel érintett Felhasználót megillető jogorvoslat lehetőségeit az Info tv. 22-23. §-a tartalmazza: http://njt.hu/cgi\_bin/njt\_doc.cgi?docid=139257.296244

§ Az adatkezeléssel kapcsolatos bővebb tájékoztatást a Adatkezelő fenti elérhetőségein kérhet, valamint a Nemzeti Adatvédelmi és Információszabadság Hatósághoz fordulhat (Székhely: 1125 Budapest Szilágyi Erzsébet fasor 22/c, Postacím: 1530 Budapest, Pf.: 5., Telefon:+36 (1) 391-1400).

**8. Egyéb rendelkezések**

Jelen hivatalos Játék- és adatkezelési szabályzat a <https://www.facebook.com/samsung.experience.store.ses/> internetes oldalon érhető el.

Szervező fenntartja magának a változtatás jogát a jelen Nyereményjáték vonatkozásában.

Budapest, 2020. augusztus 24.